Diari Oficial de la Generalitat Valenciana


Sumari del DOGV 6791, del 07-06-2012 (2012/5546)

Aprovació del programa d'actuació aïllada per gestió directa per a l'edificació de les parcel·les situades al carrer Fos, 7 i 9.
--------------------------------------------------------------------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5546


Data del document
:   17-05-2012

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació del programa d'actuació aïllada per gestió directa per a l'edificació de les parcel·les situades al carrer Fos, 7 i 9. [2012/5546]  
La Junta de Govern Local, en la sessió ordinària de data 27 d'abril de 2012, ha adoptat l'acord següent:  
«Vista la proposta de programa d'actuació aïllada formulada per l'empresa municipal Actuacions Urbanístiques Municipals, SA, els informes emesos i amb el dictamen de la Comissió Informativa d'Urbanisme, Qualitat Urbana i Habitatge, s'acorda:  
Primer. Aprovar el programa d'actuació aïllada per gestió directa per a l'edificació de les parcel·les situades al carrer Fos, 7 i 9, incloses en el Registre Municipal de Solars i Edificis a Rehabilitar, formulat per l'empresa municipal Actuacions Urbanístiques Municipals, SA, i adjudicar a la mercantil esmentada l'execució d'aquest.  
Segon. Aprovar el projecte d'urbanització per a l'àmbit d'actuació contingut en la proposta esmentada, amb les rectificacions incorporades durant la seua tramitació i havent de tindre en compte per a l'execució de les obres allò que s'ha assenyalat en els diversos informes tècnics.  
Tercer. Aprovar el projecte de reparcel·lació per a l'execució del programa d'actuació aïllada esmentat amb les rectificacions que es deriven de la renúncia a l'adjudicació de finca formulada pels titulars de la finca 356A del Registre de la Propietat número 10 de València, i de l'adjudicació del seu aprofitament a l'empresa municipal Actuacions Urbanístiques Municipals, SA. Es fixa com a compensació per la pèrdua de la finca la resultant de la valoració continguda en el programa d'actuació aïllada i expressament acceptada pels esmentats propietaris de 442,64 m²t.  
Quart. Facultar, tan àmpliament com procedisca en dret, el regidor delegat d'Urbanisme, Ordenació Urbana i Habitatge per a dictar totes les resolucions i realitzar totes les actuacions que resulten necessàries per a la plena efectivitat i execució d'aquest acord i la comprovació i acreditació del seu compliment, així com les correccions del projecte de reparcel·lació que siguen necessàries per a la seua inscripció en el Registre de la Propietat».  
Als efectes de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest anunci val de notificació a aquells titulars de drets en l'àmbit que o bé resulten desconeguts o ho siga el seu domicili, així mateix als que, practicada la notificació, aquesta no s'haguera pogut dur a terme. Aquest anunci val de notificació expressa als titulars següents: María Concepción Mustieles García, Desamparados Villalta Darás i María Camacho Molina.  
Contra l'acte administratiu transcrit, que és definitiu en via administrativa, i de conformitat amb el que s'estableix en la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, es podrà interposar un dels recursos següents:  
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la recepció d'aquesta notificació.  
Si transcorre un mes des de l'endemà de la interposició del recurs de reposició sense que aquest haja sigut resolt, es podrà entendre que ha sigut desestimat i interposar recurs contenciós administratiu davant dels Jutjats Contenciosos Administratius de València, en el termini de sis mesos.  
b) Recurs contenciós administratiu, davant dels Jutjats Contenciosos Administratius de València, dins del termini de dos mesos comptats des de l'endemà de la recepció d'aquesta notificació.  
Tot això sense perjuí que es puga exercir qualsevol altre recurs o acció que s'estime procedent.  
  
València, 17 de maig de 2012.- El secretari: Manuel Latorre Hernández.